"Setswana Puo ya Gae (HL)/P3 12 DBE/Ngwanaitseele 2021 NSC – Kaedi ya go tshwaya Se se lebeletsweng go tswa mo batlhatlhojweng:  Tshedimosetso ka mong; maina, matsalo, aterese, bong, jalojalo.  Borutegi  Tshedimosetso ya dithuto tsa gagwe.  Maitemogelo a go dira ka madi le batho.  Dipaki/Basupi ba le babedi. LEKWALOPHELEGETSO Lekwalophelegetso le ke lekwalo la semmuso le le kwalelwang setheo sengwe se se rileng. Mokwadi o kopa sengwe e ka nna phatlhatiro kgotsa thuso ya mokgwa mongwe. Dintlha tse di tshwanetsweng go elwa tlhoko fa go tshwaiwa lekwalophelegetso:  Lekwalo le, le le khutshwane le na le dintlhakgolo ka ga se se batliwang kgotsa se se kopiwang.  Le se ka la nna le diphoso tsa mofuta ofe.  Le nne le tshedimosetso ya se go buiwang ka ga sona.  Diaterese di nne pedi, ya mokwadi le ya moamogedi.  Le nne le dinomoro tsa mogala kwa mokwadi a ka fitlhelelwang gona. Se se lebeletsweng go tswa mo batlhatlhojweng:  Aterese ya mokwadi le ya moamogedi.  Setlhogo sa lekwalo se tlhagise tiro e kopo e e direlwang.  Ditumediso di kwalwe.  Kopo e tlhagisiwe ka botlalo le ka boikobo.  Thadiso ka ditlhokego tsa tiro.  Bokhutlo e nne jo bo maleba ka se se solofetsweng.  Tlhagiso ya leina/ditlhakaina le sefane. Dinomoro tsa mogala. [25] 2.3 PEGELO Pegelo e kwalelwa setheo se se rileng, motlhatlhojwa o neelana ka diphitlhelelo le dikatlenegiso tsa se a neng a laetswe go se dira. Palo ya mafoko a yona e nne 180–200 diteng fela. Dintlha tse di tshwanetsweng go elwa tlhoko fa go tshwaiwa pegelo:  Leina la Mokgatlho le moamogedi di tlhagisiwe.  Setlhogo sa pegelo se bolelwe ka botlalo gore go begwa ka ga eng.  E kwalwa ka pakapheti.  Motlhatlhojwa a tlhagise diphitlhelelo le dikatlenegiso.  Motlhatlhojwa a kwale leina la gagwe ka botlalo a be a saene, a supe tiro kgotsa maemo a gagwe le letlha le a kwadileng pegelo ka lona.  E se ka ya nna le diphoso tsa mofuta ofe. Se se lebeletsweng mo motlhatlhojweng:  Setlhogo se kwalwe.  Motlhatlhojwa a tlhagise tshedimosetso ya lefelo le letlha la dipatlisiso.  A tlhagise tshedimosetso mabapi le ditlhogo tse di latelang: dintlha tsa tebo, tsamaiso, diphitlhelelo, bokhutlo le dikatlenegiso.  Bokhutlo e nne jo bo solofetsweng. [25] Kwalololo e ileditswe Phetla"